דייגו רולאן

דייגו אלחנדרו רולאן סילבה (נולד ב-24 במרץ 1993 במונטווידאו, אורוגוואי) הוא כדורגלן אורוגוואי המשחק בעמדת החלוץ בחוארס ובנבחרת אורוגוואי.

קריירת מועדונים
רולאן הגיע ממחלקת הנוער של דפנסור ספורטינג, כאשר הוא עולה לקבוצה הבוגרת בשנת 2011. ב-28 באוגוסט 2011 ערך רולאן את הופעת הבכורה שלו בתיקו 1-1 נגד סריטו. ב-13 בנובמבר כבש את שערו הראשון בליגה. ב-23 בספטמבר 2012 כבש שלושער בניצחון 1–4 על פרוגרסו. ב-17 בנובמבר כבש עוד שלושער בניצחון 0–4 על בלה ויסטה.

לאחר הפריצה שלו במסגרת אליפות אמריקה הדרומית בכדורגל עד גיל 20 לשנת 2013, החלו קבוצות באירופה להתעניין בהחתמת החלוץ וב-11 בפברואר 2013, חתם רולאן בבורדו הצרפתית.

ב-29 באוגוסט 2017 רולאן הושאל למשך שנה למאלגה. ב-18 ביולי 2018 חתם רולאן בדפורטיבו לה קורוניה, לאחר כמה ימים הושאל ללגאנס. ב-31 בינואר 2019 הושאל לדפורטיבו אלאבס.

נבחרת אורוגוואי
בספטמבר 2014 רולאן ערך את הופעת הבכורה שלו במדי התכולים במשחק ידידות נגד נבחרת יפן. שער הבכורה שלו הגיע בניצחון החוץ 1–2 נגד נבחרת צ'ילה ב-18 בנובמבר 2014.

במאי 2015 רולאן נכלל על ידי המאמן אוסקר טבארס בסגל הנבחרת לקמפיין קופה אמריקה 2015.

קישורים חיצוניים

הערות שוליים

כדורגלנים אורוגוואים
חלוצי כדורגל אורוגוואים
מונטווידאו: כדורגלנים
כדורגלני בורדו
כדורגלני מאלגה
כדורגלני דפורטיבו לה קורוניה
כדורגלני דפורטיבו אלאבס
כדורגלני לגנס
כדורגלני חוארס
כדורגלני קופה אמריקה 2015
כדורגלני קופה אמריקה 2016
כדורגלני נבחרת אורוגוואי
אורוגוואים שנולדו ב-1993